Til venstre.
Træk vejret.
Luk brystet op.
Igen.
Værsgo, chef.
- Jeg kunne ikke skaffe en barnepige. - Det er okay. Tag en måtte.
Hej. Vil du lave yoga?
1000 dollars for jord? Hvornår er jord begyndt at koste 1000 dollars?
Jord er dyrt i en by, der er bygget i en ørken.
Du kan sidde her.
Hvor skal du hen?
- Han gør det virkelig. - Hvem gør hvad?
Kevin. Han forlader mig.
- Hvor er du? - Jeg dukker mig ude i gårdhaven.
- Hvordan kan jeg stoppe ham? - Bare lad ham gå, Abbie.
- Mine hænder ryster. - Er du ikke yogalærer?
Tag dine chakraer sammen og gør, præcis som jeg siger.
Bare lad, som om du skal i byen.
- Tag pænt tøj på, og gå. - Og hvad så?
Kom hen til mig.
- Kommer jeg på et dårligt tidspunkt? - Du kommer altid, før jeg er klar.
- Jeg henter resten senere. - Lad os bare få det overstået.
Kald, hvis du har brug for hjælp.
- Det virker ikke denne gang. - Hvad?
- Din fantastiske krop. - Vil du så lukke min kjole?
- Du behøver ikke stoppe. - Jo, jeg gør.
Ellers begynder det igen, og så slutter det igen.
- Kan vi ikke finde ud af det? - Det er ikke dig. Det er mig.
Du er skøn. Du er klog, smuk, laver dejlig mad og er god i sengen.
Jeg er bare ikke klar til at binde mig. Du er for meget.
Lige et øjeblik. Så jeg skulle have mindre at byde på?
Vil du høre sandheden? Jeg vil date mindre komplicerede kvinder.
Når vi er ude at spise, og folk taler med mig, så smiler og nikker hun.
- Og vi knalder uden instrukser. - Jeg giver ikke instrukser.
Om morgenen går hun hurtigt, så jeg kan komme videre.
Jeg vil have enkelhed.
Nej, du vil have en dulle, og det fortjener du.
- Robert havde ret om dig. - Jeg er ligeglad med den svans.
Vent. Kevin!
- Du må ikke forlade mig sådan her. - Jeg elsker dig ikke.
Det er forbi.
Jeg er den eneste, der har set dem begge to.
Ethel vil altid være den bedste Annie.
Den afblegede opkomling når ikke Merman til sokkeholderne.
- Hjerter et. - Pas.
- Klør fire. - Ruder fire. Den ægte vare.
Robert er her. Så kan vi få afgjort striden om "Annie Get Your Gun".
- Er Merman eller Hutton bedst? - Jeg dumpede i bøssehistorie.
Det er synd og skam, Robbie. Lad os komme videre. Pas.
Kom.
- Jeg sagde jo, det ville ende skidt. - Jeg har spildt to år.
Du lod dig nøje, og så er den ikke længere.
Hvis jeg var dig, og det er jeg, ville jeg komme ud af den blindgyde.
- Kevin var min sidste chance. - Nu gør du mig virkelig bange.
- Se på mig. Jeg er ikke 24 længere. - Og hvad så?
Måske vil jeg gerne stifte familie, inden det er for sent.
Få styr på din egen skøre familie, inden du laver en dysfunktionel kopi.
- Jeg vidste, du ville forstå det. - Du kan da bare få et barn.
- Med hvem? - Det behøver du ikke en mand til.
Køb en god omgang elitesæd, og så er det bunden i vejret.
- Sådan vil jeg ikke have et barn. - Så rejs til Kina og køb et.
Jeg vil have et barn med en, jeg elsker.
Snart bliver det endnu en ting, jeg ikke fik gjort.
Hvis du skal have ondt af dig selv, så går jeg op til de andre.
Må jeg ikke bare være ked af det? Kan du ikke bare føje mig?
Fint nok.
Nej, jeg kan ikke have medlidenhed med dig.
Ikke over Kevin, det røvhul. Det gør mig alt for vred.
Abbie, du er den smukkeste kvinde, jeg kender.
Jeg har højere tanker om dig, end du selv har.
- Hvad fejler heterofyre i L.A.? - Der findes ingen.
Jeg kan ikke forestille mig, at nogen mand ville give slip på dig.
Du er den eneste kvinde, jeg gerne ville ... være.
Lad os skåle på, at vi aldrig skal se den taber igen. Eller tale om ham.
Det er jeg nødt til. Jeg kan lige så godt få det overstået.
- Hvorfor? - Han har stadig nøgler til mit hus.
Vil du ofre din sidste smule selvrespekt for nogle nøgler?
- Det tror jeg. - Det er tragisk.
Jeg holder så meget af dig, at jeg klarer det.
- Skru ned for highhatten. - Jeg kan høre en single.
Lad bassen køre sådan.
Op med bassen.
Mere bas.
Du får lyst til at få en kæmpe afro.
Hejsa. Stop!
- Hvad laver du her, Robert? - Jeg vil bare have nøglerne.
- Nøglerne til huset. Hit med dem. - Jeg har ikke dine nøgler.
Ingen undskyldninger, nuser. Jeg har ikke tid til smerten.
- Din kælling skal vist barberes. - Han er ikke min kælling.
- Er du så kællingen? - Nej.
- Det er Abbies idé, ikke? - Abbie?
Er det det, du kalder mig over for dem på de billige rækker?
Det er derfor, jeg forlader ham. Jeg kan ikke leve et dobbeltliv.
- Giv mig nøglerne til Abbies hus. - Giv fyren nøglerne.
Du har efterladt et par ting. En tandbørste.
En piges bedste ven, knæpuder!
- Hårfjerner. - Kevin!
Og en sidste ting. Du glemte dem her.
Din tøjte!
Vil du have nøglerne? Skrid!
De kondomer er ikke engang med glidecreme.
Se, hvad du har gjort. Vil du ikke engang følge hende ud?
- Meget morsomt. - Jeg lukker munden på hende.
Kom nu. Skynd dig.
Sådan! Skynd dig!
- Tak, Mary. - Du skylder mig en tjeneste, Muriel.
Kør! Det er det glade vanvid.
Godt, I er her. Ellers føles det som at crashe min kærestes begravelse.
- Hvem bærer kisten? - Nogle af Joes slægtninge.
De ville ikke være med i hans liv, men kommer til begravelsen.
- Hvad har han på? - De ville have et jakkesæt.
Jeg sagde hans Saint Laurent-jakkesæt i sort fløjl, men det var for meget.
De mente for bøsset. Nu har han sin brors gamle Hugo Boss-jakkesæt på.
Død i Boss.
Så du har stadig jakkesættet i fløjl? Undskyld.
Gid jeg kunne have givet ham det, han ønskede. Joe ville kremeres.
Hans aske skulle spredes, -
- mens Don McLeans "American Pie" blev spillet, men familien sagde nej.
- Hvorfor? - Spørg hende.
Vorherre, velsign denne grav, og lad dine engle vogte den.
- Joe ønskede ikke alt det fis. - Det føles som en gyserfilm.
Det er altid trist at tage afsked med vores kære.
Især en som Joseph, der blev ramt af lungebetændelse i sin bedste alder.
Lungebetændelse!
At stå ved vores kæres grav er det sværeste, vi kommer ud for.
Vorherre, byd vores bror velkommen i Paradis, -
- og lad dit lys skinne på ham. Amen.
Ti stille.
Farvel, Joe.
Når jeg dør, vil jeg ikke begraves eller brændes.
Bare skær mig i stykker, og kom mig i fryseren -
- ved siden af pizzaerne i de næste 100 år.
- Robert? - Hvad er der?
Robert. Det skal nok gå.
- Vil du ikke nok blive her i nat? - Jo.
Der er kun seks pladser tilbage. Nummer fem er Miss Colombia!
Bider Miss Colombia tænderne sammen? Hun er oppe at køre på slankepiller.
- Jeg håber, hun vinder. - Tror du, de har kærester?
Selvfølgelig.
Se på Miss Venezuela. Hun ser så glad ud.
Hun har vaseline på tænderne, hendes nationaldragt er for stram, -
- hun har smilet uafbrudt i to år, og hendes sko er for små.
- Hun minder om mig på en date. - Jeg kommer aldrig på en date igen.
Hold mund. Jo, du gør. Opfat det som en skønhedskonkurrence.
Miss Forhåbningsfuld, -
- hvad vil du gøre som det første, hvis du vinder konkurrencen i aften?
Jeg ville falde på knæ og love at ændre mig for at gøre dig glad.
Det virker ikke. Jeg har prøvet. Jeg har været på knæ.
- Det tror jeg gerne. - Tigget om kærlighed.
Savner du ham stadig?
Jeg savner ikke at være nummer to.
Ja, jeg savner ham.
Han var lige mig.
- Glædelig uafhængighedsdag. - Skål.
Jamen dog.
Du skal have vokset din ryg.
Kom herop.
- Hvor længe har de været sammen? - Siden istiden.
Du må ikke røre noget. De går meget op i deres ting.
- De virker så afslappede. - Lad ikke alkoholtågen narre dig.
- Undskyld. - Du er en belastning.
"Carioca", "Top Hat", "Continental", "Swing Time".
De har kun musicals fra 30'erne.
- De hang fast i Depressionen. - Ligesom mig.
Er vi løbet tør for danskvand? Fingrene væk, hvad du end laver.
Hvor er du?
- Hvor er du uartig. - Jeg kunne ikke lade være.
- Ashby får et hjerteanfald. - Jeg skal nok hænge den tilbage.
- Hvis kjole er det? - Ashbys.
I sin tid var Ashby en af de vigtigste hysteriske designere.
Glædelig 4. juli.
Ups!
Hej.
Hej ...
- Er det min fantasi eller ... - Jeg ved det godt.
Jeg ville ringe og fortælle dig om det, men du er jo ikke hjemme.
Læg en besked, så ringer jeg tilbage.
Gudfader.
Klokken er halv to! De kan komme når som helst.
De er sikkert på vej fra lufthavnen. Hjælp mig med at rydde op!
Hvad laver alle de sko her?
- Tænk, at du lod det ske. - Det lyder, som om du blev forført.
- Jeg sagde nej. - Du sagde ikke nej. Du sagde nu.
- Du begyndte. Du kyssede mig. - Vi kysser hinanden hele tiden.
Det er venligt. Det er europæisk.
Jeg har ikke været i det land, hvor man hilser på folk med et tungekys.
Har du ikke været i Italien?
- Vi må snakke sammen. - Nej, vi må have ryddet op.
Hjælp mig med sofaen!
Der er sket noget.
Jeg går ikke i seng med min bedste ven hver dag.
Vi var ensomme og fulde.
Om en halv time vil de to ondeste bøsser opdage, -
- at deres palads er blevet hærget af deres gartner og en nymfoman!
- Du er flov, ikke? - Flov?
Det er årets underdrivelse. Snarere ude af mig selv!
Fordi du væltede et par lamper, eller fordi det var med en kvinde?
Kan vi snakke om det senere?
- Vi kan aldrig snakke om det. - Vent, Abbie!
- Hold nu op, Abbie! - Jeg har set det blik mange gange.
- Hvad for et blik? - Det slukkede blik næste morgen.
Du er som alle andre fyre. Jeg havde forventet mere af dig som bøsse.
- Abbie, lad være ... - Det er dejligt at være hjemme.
- Få røven med dig, Ashby. - Klap hesten.
- Halløj, Robbie. - Halløj.
Du godeste! Der har været indbrud!
Se lige, hvordan her ser ud! Satte du ikke alarmen til?
- Du må vande dem af og til, David. - Er der ingen vand i evigheden?
- Den var god. - Skål for Joe.
- Ung og smuk for evigt. - Han forlod festen for tidligt.
- Ville Abbie ikke komme? - Der er sket noget.
Vi har været i seng med hinanden.
Mener du, at I sov sammen, eller at du har knaldet hende?
- Du godeste! Hvornår? - For halvanden uge siden.
- Var det frækt? - Abbie er som en søster.
- Vil du gøre det igen? - Nej.
- Hvordan kan du være sikker? - Den slags sker kun én gang.
Hun vil ikke snakke med mig, og det går mig på.
- Ville du da gøre det? - Hvad?
- Er du hetero? - Du vil gerne knalde hende igen.
- Det sagde jeg ikke. - Nu får han snart Trump-frisure.
- Og får tilsendt undertøjskataloger. - Og stemmer republikansk.
Herren være lovet. Hun er blevet omvendt.
- Lad være med at kalde mig "hun". - Der kan du selv se.
Det er Abbie. Læg en besked.
Tag telefonen, Abbie. Tag telefonen.
Jeg ved godt, vi gik over stregen, men vi kan komme på sporet igen.
Vi har kendt hinanden for længe til at lade det komme mellem os.
Jeg kan ikke klare det alene. Vil du ikke nok ringe?
Undskyld, jeg kommer for sent. Det ved jeg, du hader.
Jeg er skrupsulten. Tak, fordi du ventede. Må jeg få et menukort?
Hvad er det? Hvornår er du begyndt at spise kød?
Det gør jeg heller ikke.
- Jeg tror, jeg skal kaste op. - Du har tydeligvis brug for jern.
- Du skal nok have menstruation. - Annabel, min menstruation.
- Hvor er min menstruation? - Hvor mange dage er du gået over?
Den tredje weekend i juni. En, to, tre, fire, fem ...
13, 14, turen til Hot Springs, 15, 16, 17, 4. juli.
Det kan jeg godt huske. Kørte vi til Matador Beach?
- Gjorde vi holdt? - Nej.
Pis.
Hvornår følte du dig sidst tyk, grim og nedtrykt?
- Hvad skulle det være? - Et apotek.
- Du kommer krybende tilbage. - Nej.
Jeg mener ja. Jeg skal fortælle dig noget.
- Godt eller dårligt nyt? - Godt, håber jeg.
- Godt nyt for dig eller mig? - For os, håber jeg.
- Er det større end en brødkasse? - Ikke endnu. Åh gud.
- Kan du ikke bare gætte? - Sig det nu bare.
Hvad ville være det bedste, jeg kunne sige?
At du har fundet en fantastisk fyr til mig.
Hvad ville være det næstbedste?
At vi kunne skrue tiden tilbage, -
- og der ikke var sket noget slemt mellem os.
Og at ... At vi er bedste venner igen.
Hvor har jeg savnet dig.
Jeg er gravid med dit barn.
- Vi gjorde det kun én gang. - Mere skal der ikke til.
Otte martinier, og du er med rogn? Der skal ikke meget til, hvad?
Du behøver ikke beslutte dig nu, men jeg vil have barnet.
Du kan deltage så meget eller lidt, du vil.
Det kan jeg ikke undgå. Jeg kan jo ikke holde op med at kende dig.
Vel?
Jeg giver dig et valg. Du kan være barnets far eller onkel.
Jeg vil gerne have, du er faren. Jeg ved, vi kan klare det.
- Hvad hvis jeg ... - Tænk nu bare over det.
Grib, far! Grib!
Jamen dog. Du skal tørres lidt.
Ikke igen.
- Gin og tonic laver ikke pletter. - Jeg kan ikke klare gin og tonic.
- Mor ... - Min skat.
- Hvad er der sket? - Far havde et lille uheld.
- Det var helvede. Hvordan går det? - Jeg har det fint. Kom så.
- Tak, fordi du har barberet dig. - Jeg har barberet mig.
Ned!
- Hvordan går det med havearbejdet? - Fint, tak.
- Du er langt væk. - Jeg har meget at tænke på.
- Hvordan går det med Abbie? - Har hun en kæreste?
- Hun er gravid. - Hvornår er hun blevet gift?
- Det er hun ikke. - Hvem er far til barnet?
Det er jeg rent faktisk.
Abbie er gravid med mit barn og jeres barnebarn.
Var det for sjov? Er du slet ikke bøsse?
Jeg er bøsse, men venter et barn.
- Jeg er forvirret. - Vores familie bliver til grin.
- Et barn skal have en at se op til. - Så tager jeg højhælede sko på.
Hvis du var yngre, ville jeg give dig smæk.
Du mener vist, hvis du var yngre, far.
Jeg tager en taxa. Vi ses på hotellet.
- Hvor er han kedelig. - Gudskelov, du er her.
- Jeg ved ikke, om jeg kan klare det. - Ingen er klar til at få et barn.
Men det er det bedste i verden. Så går man ikke op i sig selv.
Der findes noget, der er vigtigere. Det er en lettelse.
Det virker bare som et stort ansvar.
Det er en chance, du ikke får igen.
Jeg kan ikke råde dig, men tænk dig grundigt om.
At få dig er det bedste, der er sket for mig.
Selv om du har været en stor skuffelse på mange måder.
Men du er dig, og jeg forguder dig.
Pas på.
Abbie.
Jeg vil gerne gøre det. Jeg vil gerne være far til vores barn.
- Er du sikker? - Ja.
Jeg vil gøre det fuldt ud.
Jeg vil ikke være en onkel, der er bøsse -
- og bor sammen med Bruce, som ingen må tale med.
Jeg vil være barnets far for evigt.
Der er en ting mere.
Jeg kan ikke være en ægtemand.
Du skal bare være en far og en ven.
- Hvad for noget? - Robert?
- Bøsse-Robert? - Han hedder bare Robert.
- Ham smed jeg ikke ud af sengen. - Det er en skam, han er bøsse.
- Vågnede han op til dåd? - Tydeligvis.
Kan vi holde op med at tale om sex? Jeg skal have et barn.
- Det er hårdt at være alenemor. - Det bliver jeg ikke.
Robert flytter ind. Vi vil opdrage barnet sammen.
- Ved du, hvad du gør? - Robert er fantastisk.
Han har været der, når mine kærester skred.
Vi elsker hinanden og skal ikke giftes, så vi kan ikke blive skilt.
Det giver mening på en skør måde. Robert vil gøre det, en mand gør.
- Og heller ikke gå i seng med dig. - Men jeg vil ikke være bitter.
- Det bliver et smukt barn. - Bliver han bøsse?
- Kelly! - Bliver dine børn dumme?
Dejligt, du er her, David. Sig til, hvis du mangler noget.
Tak.
Jeg føler mig som et røvhul. Hvis jeg ikke var blevet smidt ud -
- og havde brug for at bo her, ville jeg tage kampen op.
- Mod hvad? - Din vanvittige beslutning.
Har du tænkt over detaljerne? Kan du have et sexliv?
Hvis jeg var hetero og blev bøsse, ville du være henrykt.
Men du kan ikke klare, at jeg skal have et barn med en kvinde.
- Dit biologiske ur tikker. - Det er ikke derfor.
Jeg er træt af det hele. Festerne, stofferne, kropsfikseringen.
Jeg er ikke i et forhold. Det er ikke et offer, men en chance.
Jeg elsker Abbie. Jeg stoler på hende.
Vi skal have et barn, som vil være en del af vores liv for evigt.
- Hvad hvis du møder den eneste ene? - Jeg tager ikke sorgerne på forskud.
Sorger skal du nok få.
HVAD MAN KAN FORVENTE NÅR MAN VENTER SIG
Hellere dig end mig.
Lad mig se. Du skal ikke vise mig mere.
Det sparkede lige.
Hej.
Hør efter.
Jeg vil gerne byde jer alle velkommen til denne helt særlige lejlighed.
Nogle, heriblandt mig, har ment, at det her var temmelig uventet.
Jeg syntes, det var sindssygt.
Man ser så mange unge par i deres familiebiler -
- med en frappuccino i den ene hånd og et blebarn i den anden.
- For himlens skyld ... - Hvem har også brug for søvn?
- Og vink farvel til sofabetrækket. - Mange tak, Annabel.
Verden støtter ikke altid familier, der er anderledes, -
- men når jeg ser på jer to ...
- De to mest gavmilde, flotte ... - Og ondskabsfulde uhyrer.
Når jeg ser al den kærlighed, hjertevarme og glæde ...
Jeg tror, Abbie vil sige noget.
Giv mig al slags bedøvelse!
Her er Sam klædt som Krishna. Han brød sig ikke om smykkerne.
Se engang.
Se de flotte fyre.
- Godt nytår. - Hygger I jer?
Goddag, de damer. Godt nytår.
- Sagde du godt nytår? - Godt nytår!
Godt nytår!
Godt nytår, Robbie!
Godt nytår!
Hænderne over hovedet. Se på jeres tommelfingre.
Hænderne ved brystet. Namaste.
Hvorfor er du ikke med til festen, Sam?
- Er jeg dum, far? - Nej, hvem har sagt det?
Jamie Rappaport. Hun sagde, yoga var dumt, og at jeg var dum.
Hvis nogen kalder mig dum, så ruller jeg vinduet op.
Jeg sætter mig ind i bilen, ruller vinduet op og siger "vindue".
"Jeg kan se dig, men ikke høre dig." Skal vi prøve?
- Sig, at jeg er dum. - Du er dum.
Vindue! Jeg kan se dig, men ikke høre dig.
Nu vil jeg sige noget til dig. Du er ...
Du er verdens værste til at spille Nintendo.
Vindue! Jeg er ligeglad.
- Jeg elsker dig, Sam. - Jeg kan ikke høre dig.
- Jeg elsker dig, Sam! - Vindue!
- Hvem er den lækre fyr? - Roberts hjertelæge.
Har Robert problemer med hjertet?
Kelly!
- Skat! - Mor.
Lad være med det.
- Jeg var bekymret for dig. - Jeg har en overraskelse med.
- Hej, far. - Hej.
Er det et kricketbat, eller er du bare glad for at se mig?
- Hvad? - Jeg laver sjov.
Du aner ikke, hvad det har krævet. Jeg er blevet gråhåret.
- Hej, basse. - Hej, farmor.
Kom her. Hej, skat.
Kan du huske den triste farfar, jeg har fortalt dig om?
Han er her.
- Kom med lugtesaltet! - Han elsker at besvime.
- Hvorfor besvimer du ikke, farmor? - Hold min gin og tonic.
Du skal også besvime, farfar. Vis lidt mere begejstring.
Det var bedre. Giv ham et kram og et kys.
- Sådan der. Pas på hans mave. - Tak skal du have.
- Robert, kommer du forbi senere? - Jeg skal prøve.
Vi ses på næste torsdag.
- Hvem sover herinde? - Min far.
Har han været uartig? Hvorfor sover han ikke sammen med din mor?
Det skal han. Eller også kan han sove i et andet hus ligesom min far.
- Det er, fordi Sams far er svans. - Hvad?
- Svans. - Det hedder homoseksuel.
Min far kalder folk, der generer ham i trafikken, for svanse.
- Jeg vil ikke i seng. - Det er bare ærgerligt.
- Vindue. - Dobbeltvindue.
Sådan, unge mand.
Hvorfor sover du ikke hos mor? Elsker du hende ikke?
Jo, selvfølgelig. Jeg sover ikke hos hende, fordi hun snorker.
Det lyder som en gammel helikopter, der letter.
Derfor sover jeg på mit værelse. Har du flere spørgsmål?
Må jeg få en bror til min fødselsdag?
- Det må du spørge mor om. - Okay.
Sov godt.
- Din søn stiller mange spørgsmål. - Vi må skaffe os af med ham.
Helt alvorligt, Robert. Vi må finde ud af, hvad vi skal sige.
Det skal vi nok finde ud af, men jeg skal i byen.
Er hjertelægen vigtigere end din søn?
Min søn er vigtigere end alle måltider, men jeg skal stadig spise.
- Det bør du også gøre. - Jeg spiser.
Gå i byen med en af de mænd, der ringer, -
- så du ikke bliver rusten.
Jeg er ikke en bøsse fanget i en kvindes krop.
- Er det rigtigt? - Du tror, alle vil have sex.
Jeg vil ikke have sex. Jeg har det godt i min egen have.
Jeg vil ikke føle mig skyldig, fordi du morer dig, og jeg ...
Du er ikke kun mor, men en smuk kvinde. Undervurdér ikke dig selv.
Farvel.
1989 ...
1999.
1989 ...
1999.
Kære Gud, vil du ikke nok finde en fyr til mig?
- Læg dig nu til at sove. - Det kan jeg ikke.
Du er ligesom et hologram. Du er ikke rigtig til stede.
Jeg har meget at tænke på.
Sam skal starte i en ny skole, og jeg er meget nervøs.
Jeg kan ikke tænke på andet. Er det ikke underligt?
Nej, det er frustrerende. Det virker, som om du ikke går op i andet.
Møg.
Jeg skal hen på hospitalet.
Jeg kan rigtig godt lide dig.
Jeg kan også godt lide dig, hjertets læge.
Men det kommer ikke til at fungere, for jeg vil have mere.
Du er som en mur. Du giver dig ikke.
Det skal ikke være alvorligt. Sam betyder alt for mig.
Det har jeg sagt fra starten. Vi begynder at gentage os selv.
Måske skal vi bare komme videre.
Jeg må gå. Du kan blive eller lade være.
Jeg elsker dig, og jeg hader dig.
- Ikke på smørret. - Hvad foregår der her?
- Far, hent en kop kaffe til mor. - Vil du ikke nok?
- Vil du ikke nok, far? - Jo, søde mor.
Giv mig et kys.
Har du sovet godt? Mange tak.
Far ...
- Er du svans? - Hvad?
- I går var han kun fem år gammel. - Hvor har du lært det ord?
- Kyle fortalte mig det. - Fortalte Kyle, hvad det betyder?
Hvad er det så?
Det er, når to drenge kysser og går i operaen.
Ja og nej. Men ordet "svans" er et grimt ord, -
- som lede folk bruger, når de ikke vil acceptere dem, der er anderledes.
- Og vi er ikke lede, vel? - Nej.
Nemlig.
- Major Lady kalder Major Far. - Kontrolrummet kalder Major Lady.
Jeg forfølger dig. Jeg skyder nu.
- Major Lady kalder Major Far. - Du bliver forfulgt.
"Frem og tilbage med traktoren.
Endelig kom den så tæt på, at Abigail hoppede ind i hulen ..."
- Læs den på hovedet. - Sådan her.
Frøken Fræk havde lange, skinnende, sorte negle, -
- og hun pillede en kæmpestor, lilla bussemand ud af venstre næsebor.
"Der er middag til fem," sagde prinsesse Lilleprop, -
- mens hun skar den i små stykker og kom dem på en stegepande.
Hej med dig.
Tilmeld dig her, smid skoene, og tag en kop urtete.
- Er her løbebånd? - Det er et yogacenter.
- Vi tilbyder kun yogatimer. - Så ingen håndvægte?
- Yoga formindsker stress. - Hvor har du fundet ham henne?
Han er min søn, og han lavede yoga, inden han blev født.
Ja, det er let.
Jeg er mere til at løfte vægte. Jeg er ikke rigtig til yoga.
- Tøsedreng. - Vær nu sød, Sam.
Han vil gerne føle smerten.
Der ligger et fitnesscenter den vej.
Lige et øjeblik. Jeg er frisk, men jeg kan ikke gå i spagat.
Jeg underviser om ti minutter. Jeg lover at være sød.
Fold hænderne, og saml fødderne.
- Namaste. - Namaste.
Træk vejret ind, og se op mod fingerspidserne.
Pust ud, og ræk ned mod gulvet.
Træk vejret ind, og se op.
Pust ud, og hop tilbage i planken.
Hold albuerne ind til kroppen, stræk tæerne, skuldrene tilbage.
Pust ud, og kom op i hunden.
Hælene i gulvet, og kig mod navlen.
- Hvordan klarer jeg det? - Godt. Husk, det er en proces.
- Du behøver ikke være perfekt. - Hælene i gulvet.
Kig mod navlen. Husk at trække vejret.
- Var det godt? - Meget.
- Du behøver ikke overdrive. - Det er pærelet.
Træk vejret ind, se op, og hop frem.
Træk vejret ind, rejs jer op, og ræk armene over hovedet.
Jeg rejste mig for hurtigt.
Tag fat om højre storetå med højre hånd, og stræk højre ben.
Træk vejret ind, og se op. Pust ud, og før næsen mod knæet.
Træk vejret.
- Stræk det ben, I står på. - Jeg prøver.
- Træk vejret. - Jeg trækker vejret, knægt.
Pust ud, og drej benet til siden, og se til venstre.
Undskyld.
Vi ses på mandag.
- Er du okay? - Spørg mig i morgen.
Der er begynderhold mandag, onsdag og fredag klokken 10.
- Hvad med i aften klokken 8? - Hvabehar?
Lad os spise middag.
- Inviterer du mig på en date? - Ja, er det i orden?
Lige et øjeblik.
- Hvordan ved du, jeg ikke er gift? - Er du da det?
- Nej, men jeg kender dig ikke. - Jeg kender heller ikke dig.
Det er meningen med en date. Du spiser vel mad, ikke?
Jeg spiser. Jeg har bare ikke været på mange dates for nylig.
Vi spiser og snakker og drikker muligvis noget vin.
- Men det er ikke en date. - Det er ikke en date.
- Hvordan lyder det? - Det lyder overkommeligt.
- Så er vi hjemme! - Så kom vi endelig hjem!
Undskyld, jeg kommer for sent. Trafikken var umulig.
- Det er ikke brændt helt på. - Er det okay, jeg ikke spiser med?
- Vi skal have roastbeef. - Du skal sige "råstbøf".
- Sig, at Kelly skal droppe fyren. - Jeg skal ikke spise med Kelly.
Gå op og vask dine hænder og dit ansigt, Sam.
- Jeg skal på en date. - Nej. Med hvem?
Ben Cooper, investeringsrådgiver fra New York.
- Hvad laver han i L.A.? - Han arbejder på en overtagelse.
Det lyder ikke godt. Ser han godt ud?
- Han er præcis vores type. - Hvad er vores type?
- Store hænder. - Ved han noget om mig?
- Vi nåede ikke til detaljerne. - Hvad så, når han kommer?
- Skal jeg være butleren André? - Bare vær dig selv.
Mit engelske jeg, mit kolde jeg, mit pjattede jeg?
- Hvad med dit søde jeg? - Det er på eget ansvar.
- Du må ikke ødelægge det for mig. - Ud af køkkenet.
- Jeg kommer op og vælger tøj. - Javel, Deres Majestæt.
En dyb udskæring. Man skal ikke sætte sit lys under en skæppe.
Hej. Bor Abbie Reynolds her?
Kom indenfor. Undskyld. Det har jeg altid gerne villet gøre.
Abbie er ved at lægge krigsmaling.
- Du arbejder med overtagelser. - Det er snarere en fusion.
- Noget at drikke? - Nej tak.
Jeg gør syge firmaer sunde. Jeg er her ...
Jeg arbejder med et firma, hvor det går dårligt, -
- og jeg skal prøve at genoplive ...
Det er meget interessant, men langt. Gør det noget, jeg sætter musik på?
- Nej. - Godt.
- Frank eller Judy? - Hvabehar?
- Frank eller Judy? - Frank.
Frank er lidt genert i aften, men Judy er meget ivrig.
Folks musikalske præferencer siger meget om dem.
Jeg mødte en chauffør, der elskede Carly Simon. Det gik ned ad bakke.
- Jeg elsker Judy Garland. - Undskyld, men ...
- Er du bøsse, eller lader du som om? - Godt spørgsmål.
Er du interesseret, eller lader du som om?
- Interesseret i hvad? - Abbie. Hun er en bly viol.
- Hvem er du? - Jeg er Sams far.
Så kommer jeg ubelejligt. Skal du hente din søn?
Nej, jeg bor her.
Hej, Sammie. Hej, knægt. Hvordan går det?
- Hej. Så er jeg endelig klar. - Du ser godt ud.
- Jeg talte med din eksmand. - Vi er ikke gift.
- Jeg er ikke helt med. - Jeg forklarer det under middagen.
- Farvel. Bliv ikke for længe oppe. - Dejligt at møde dig.
I lige måde. Hav det godt.
Lad høre fra dig. Jeg putter lille Sammie.
Vend bogen på hovedet, -
- og lad os træde ind i prinsesse Lilleprops verden.
- Det er ikke en date. - Nå nej.
- Jeg har bestilt bord. Cooper. - I kommer til at vente længe.
I kan få en drink i baren, og så kan jeg have et bord klar om to timer.
- To timer? - Mr. Ross, dejligt at se Dem.
- Bord 14 til mr. Ross i aften. - Naturligvis. Følg med mig.
Så meget for at ville imponere dig. Jeg vil lave lidt sjov.
Undskyld? Ville det gøre en forskel, hvis Harrison Ford kommer?
Jeg kommer straks.
Harrison Ford?
Mr. Cooper? Dejligt at se Dem igen.
- I lige måde. - Følg med mig.
Tak.
- Velbekomme. - Tak.
- Skål for at opdage ukendte muskler. - Og at finde nye.
Hvad laver investeringsrådgivere, når de skal more sig?
Jeg går selvfølgelig meget op i yoga, klatring og squash.
- Jeg er faktisk arbejdsnarkoman. - Har du nogen kæledyr?
Nej, men jeg har et par døde planter hjemme i New York.
- Hvad er din yndlingsfarve? - Alle lyserøde nuancer.
Du er ganske præsentabel og tilsyneladende succesrig.
- Du har en god humoristisk sans. - Tak.
- Hvorfor er du ... - Hvorfor jeg er single?
- Nemlig. Hvad er der galt med dig? - Det har jeg selv undret mig over.
- Falder noget dig i øjnene? - Du har spinat mellem tænderne.
- Jeg laver sjov. - Den var god.
Jeg har aldrig mødt den rette kvinde.
Eller også var jeg ikke den rette mand.
- Hvad er din undskyldning? - Jeg fik et barn i stedet for.
- Kunne du ikke få begge dele? - I teorien.
Men hvis jeg havde ventet, havde jeg måske ikke fået et barn.
- Er Robert en god far? - Han er fantastisk.
Har I to nogensinde været sammen?
Én gang for meget længe siden i en halv times tid.
Vi er bedste venner.
Nej, vi er mere end det. Robert er min familie.
Mange tak.
- Morer De Dem, mr. Cooper? - I lever op til jeres ry.
Det gør De ikke. Jeg håber, De har nydt at holde os for nar.
- Holde for nar? - De sagde, at Harrison Ford kom.
Nej, jeg spurgte, om det ville gøre en forskel, og det gjorde det.
Godaften.
Jeg må hellere gå ind.
Jeg ville gerne invitere dig ind, men ... Det er en lang historie.
- Jeg har haft en dejlig aften. - Det har jeg også.
- Får jeg dig at se igen? - Så meget, at du bliver træt af mig.
Jeg ved godt, det ikke er en date, men jeg vil kysse dig alligevel.
Fint nok.
- Hvor er det dejligt. - Jeg skal lige fortælle dig noget.
- Hvordan gik middagen? - Det var et af mine bedste dates.
- Tillykke. - Nogensinde.
- Og ved du hvad? - Hvad?
- Du er et fjols. - Hvad snakker du om?
Du var uhøflig. Du smækkede nærmest døren i hovedet på ham.
- Nej, jeg gjorde ej. - Det gjorde du rent faktisk.
Det var for sjov. Det har jeg set i et teaterstykke.
- Er vi lidt berusede? - Ben bestilte verdens bedste vin.
Du er jaloux, fordi jeg har været på date.
Hvorfor skulle jeg være jaloux? Jeg opmuntrede dig til det.
- Hvad er det, der er så sjovt? - Bare noget, Ben sagde.
Man skulle nok have været der.
- Han er meget skarpsindig. - Angående mig?
Mig, mig, mig. Pudsigt nok blev du knap nok nævnt.
Ud over at jeg blev insemineret af min bedste ven, der er bøsse.
- Det blev du ikke. - Nå nej. Kom Sammie godt i seng?
Han hedder Sam, ikke Sammie. Han er ikke Sammy Davis Jr.
Jeg ved ikke, hvad der er i vejen med dig, men nu går jeg i seng.
- Vil du bade, Sammie? - Ja.
- Må jeg bade nu, far? - Ja.
- Må jeg gå med ham? - Okay.
Sådan der!
- Du godeste. - Det må du nok sige.
Han skal i vandet!
Det er koldt.
- Hej, motorbølle. - Hej, far.
- Dit snørebånd er gået op. - Jeg kan selv binde det.
- Hvornår har du lært det? - Det har Ben lært mig.
Hvad har Ben ellers lært dig?
Din tosse.
BILVASK
Ben ...
- Hvad er der i vejen? - Hvorfor?
Du har ikke sagt et ord til mig i en evighed.
- Der kan du selv se. - Abbie ...
- Vi må snakke sammen. - Det lyder ikke godt.
Vi snakker da sammen nu, ikke?
- Det må du ikke gøre mod mig. - Det er også svært for mig.
Svært for dig? Hvad med mig?
- Jeg ved, hvad du vil sige. - Hvordan ved du det?
- Det gør jeg bare. Hvor mange ord? - Fem.
Jeg vidste det. "Det er mig, ikke dig."
Kunne du ikke have været lidt mere original?
"Jeg må fokusere på mit arbejde." "Jeg har fundet sammen med min eks."
- Nej, Abbie. Kom her, skat. - Hvorfor spildte jeg tid på dig?
- Er du rigtig klog? Hør nu her. - Hvorfor?
Jeg er forelsket i dig.
Hej, knægt. Dig først.
- Må jeg se tegnefilm, far? - Hvad er klokken?
Den lille viser står på otte. Nej, på syv.
Sam ... Se tegnefilm, og så sover jeg lidt videre.
- Er Ben min far nu? - Hvad?
Vi skal have noget på det rene.
Hvad tænkte I på? Sam ser en fremmed om morgenen.
- Ben er ikke en fremmed. - Han forvirrer Sam.
- Hvad tror du, der sker mellem os? - Det skal bare ikke ske her.
- Vi skal giftes. - Hvad?
Vi har prøvet at finde ud af, hvordan vi skulle sige det.
At lade Sam opdage ham i din seng er ikke ligefrem en diskret måde.
Lad os snakke om det.
Jeg har kun haft fem sekunder til at tænke over det. Hvad synes du?
- Det ved jeg ikke. - Det er en god start.
Vi skal komme godt ud af det. Jeg vil ikke overtage din plads.
- Det er meget pænt af dig, Ben. - Hold op. Vi vil ikke såre dig.
- Hvornår er I blevet "vi"? - Vi må finde ud af det sammen.
Sam har én far. Der er kun én far her i familien, og det er mig!
- Det er klart. - Du er mor, og Ben ...
Ben er bare Ben.
Hvad angår Sam, er det Abbie og mig, der bestemmer.
Vil Sam have is, og jeg siger nej, så skal I to ikke sige ja.
Jeg vil ikke nedstemmes. Det er ikke et demokrati. Én sidste ting.
Han skal ikke flytte ind her.
Og tillykke forresten.
Hvorfor laver Ben mad i aften?
- Vi får roastbeef om torsdagen. - Ben vil lave noget særligt.
Det er en blanding af en nudel og en melbolle. Det er tysk.
Det lyder farligt og meget lækkert.
- Har du bedt om forflyttelse? - Ja, det har jeg.
- Hvordan tog de det? - Det er lidt indviklet.
- De tilbød mig at blive partner. - Tillykke. Herude?
- Nej, det ville være østpå. - Hvad sagde du så?
- At jeg måtte tænke over det.
I vil vel ikke have et langdistanceforhold?
Ellers må jeg forlade firmaet. Jeg har arbejdet der i 15 år.
Rengøring i gang tre med det samme.
- Far er din far, og Ben din stedfar. - Ligesom Askepot?
På en måde, men Ben er rigtig sød, og vi vil leve lykkeligt ...
Er din karriere vigtigere end min? Vi flytter ikke til New York.
- Skal jeg sælge kringler på gaden? - Du må ikke blive vred, Robert.
- Vi har ikke fundet ud af det endnu. - Jeg har ikke sagt ja.
Kan vi snakke om det udenfor? Hjælp mig lige, Sam.
- Se at få fart på! - Robert!
Kom så!
- I tager ikke Sam med. - Hvorhen, far?
- Til USA's cementhovedstad. - Hold så op, Robert.
Skal vi snakke om det lige nu?
Har du behov for det? Det skal ikke være, mens Sam er her.
Du har gjort Sam ked af det. Alt gik fint, indtil du kom.
- Det gik ikke fint! - Vi prøver bare at finde en løsning.
Sam og jeg har vores hjem her. Hvis du er ulykkelig ...
Jeg har aldrig været lykkeligere!
Barnet skulle komme i første række, men nu har du fået en grille.
Ben er ikke en grille! Vi kan finde en løsning.
Kom så, Sam. Vi går hjem. Jeg kan ikke være sammen med jer.
Sammie, kom tilbage. Robert!
- Hvem kommer først, mor! - Godt! Hurtigere!
Jeg hader børnesikrede låg.
Jeg sagde, at I skulle være blevet gift. Så ville du have rettigheder.
Jeg har rettigheder, og de skal ingen steder.
Du må snakke med en advokat, så du ved, hvor du står.
- Jeg vil ikke snakke med en advokat. - Det gør hun garanteret.
- Dumme piller. Virker de egentlig? - Så hold op med at tage dem.
Hvis du dør, så ved du, at de virker.
- Hellere være på den sikre side. - Ja, hellere være på den sikre side.
Snak med en advokat.
Abbie? Abbie?
Det er gode argumenter.
Du er den biologiske far, og du er tydeligvis omsorgsfuld.
Vi har en god chance for at få fælles forældremyndighed.
Så kan vi forhindre hende i at forlade staten med Sam.
Det hjælper ikke, at du er bøsse. Det kræver en forstående dommer.
Og dem er der ikke mange af.
Kan du bevise, at miss Reynolds er en dårlig mor?
Nej.
Kan hun og mr. Cooper give Sam tag over hovedet?
- Drikker hun? Tager hun stoffer? - Nej.
- Ryger hun? - Påvirker det forældremyndigheden?
Der er en prøvesag. Man ved aldrig.
Nej, jeg fik hende til at holde op for ti år siden. Jeg idiot.
- Lad os se. Er hun løs på tråden? - Nej.
- Voldelig? Psykisk ustabil? - Nej.
Følelsesmæssigt ustabil?
Ikke før nu.
- Hvorfor er du vågen? - Jeg tænkte på far.
Hvad tænkte du på?
Når jeg får ondt i maven, laver du te og ristet brød til mig.
Hvis far får ondt i maven, hvem skal så lave te og ristet brød til ham?
Når vi bliver syge, laver vi selv te og ristet brød, fordi vi er voksne.
- Det er ikke det samme. - Det ved jeg godt.
Men far har det fint. Han har ikke ondt i maven.
Jeg er bange for, at far ikke ved, jeg elsker ham.
Far ved godt, du elsker ham.
Du kan ringe til ham i morgen og sige det.
- Vil du gerne det? - Ja.
- Må jeg sove lidt hos dig? - Ja.
- Jeg elsker dig, mor. - Hvad?
Jeg elsker dig, mor.
- Men jeg elsker også far. - Det ved jeg godt.
Må jeg komme ind?
- Jeg har fået stævningen. - Du havde allerede en brødrister.
- Vil du ikke nok lade være? - Du gav mig ikke noget valg.
- Du gjorde mig bange. - Hvad troede du, jeg ville gøre?
- Bortføre Sam, før du gjorde det? - Jeg var nødt til det.
Det var ikke godt for ham.
Ikke godt for Sam eller besværligt for dig og Ben?
Du ved, hvad Ben betyder for mig. Kan du ikke give mig en chance?
Hvorfor skulle jeg gøre det?
- Fordi du elsker mig. - Jeg elsker Sam.
- Kan vi ikke finde en løsning? - Kom tilbage med Sam.
Min advokat siger, jeg har en god chance.
- Nej, Robert. - Jo!
- Du er ikke Sams far. - Hvad snakker du om?
- Du er ikke hans biologiske far. - Du vil sige hvad som helst.
- Jeg ville ønske, det ikke passede. - Du var ikke i seng med andre.
Du åbnede ikke en dåse tun, uden jeg fik en udførlig rapport.
Din løgner. Din forpulede løgner!
Nej. Da Sam fik fjernet mandler, tog de en blodprøve.
Han er B positiv, og vi er begge to 0.
- Vidste du det uden at sige det? - Det kunne jeg ikke.
Så lige fra starten vidste du, at der var en chance for ...
- Jeg kan ikke huske, hvad han hed. - Jeg troede ikke, det var Kevin.
Den mest fantastiske mand, jeg kendte, skulle være far.
Jeg ville ikke såre dig.
Du har forrådt mig!
Jeg troede ikke, det betød noget. Du er hans far på alle vigtige måder.
- Blodets bånd betyder ikke noget. - Det betyder noget nu.
- Det ændrer ikke noget. - Det gør det rent juridisk.
Hvis vi ender i retten, kommer det frem.
Vil du ikke nok lade være for Sams skyld?
Hvad tilbyder du mig?
Tre uger om sommeren? Et fotografi til køleskabsdøren?
- Du skylder mig mere end det. - Jeg skylder dig ikke hele mit liv.
Hvad med Sams liv?
Hvad med mit liv?
Så Sam har en biologisk far, -
- som ikke ved noget om ham og sikkert ikke vil have ham.
Vi kunne argumentere for, at hun har tiet om det i ond hensigt.
Det ville stille hende i et dårligt lys, men det ville ikke hjælpe dig.
Retten foretrækker altid biologiske forældre, -
- medmindre barnets liv er i stor fare.
Jeg ved ikke, hvad jeg skal sige. Du har ikke en sag.
Seks år må da tælle. Vi kan stadig gå i retten, ikke?
Alle kan gå i retten, men hvis du vil have et råd ...
- Jeg vil ikke opgive Sam. - Så indgå et kompromis med Abbie.
Måske kan vi finde en løsning, inden det bliver værre og dyrere.
Hun må anerkende mine rettigheder som far.
Forstår du, at sådan en sag kan knække dig?
Og du vil sikkert ikke få Sam.
Jeg kommer om et øjeblik.
- Din advokat vil opgive sagen. - Advokater vil spare folk for penge.
- Det overrasker mig ikke. - Nu skal du ikke begynde, far.
Hvis du kommer for at hovere, så bare få det overstået.
- Du skal have mit barnebarn tilbage. - Han er ikke dit barnebarn.
Han er det nærmeste, jeg kommer på det.
Det er ikke en gave. Måske kan du få styr på vores have.
Tak, far.
Få din dreng tilbage. Han har brug for dig.
De er klar, Robert.
Lad være med at se derhen.
Jeg har læst de indledende bemærkninger.
Miss Reynolds, er det korrekt, at De og mr. Cooper ikke er gift?
- Ja, men vi er forlovede. - En meget kort forlovelse ...
- Den biologiske far deltager ikke? - Nej.
Mr. Whittaker, De kræver fælles forældremyndighed.
Hvorfor er De berettiget til det?
- Jeg har været Sams far ... - Protest.
Mr. Whittaker er hverken far juridisk eller biologisk set, -
- så det er upassende, at han kalder sig selv far.
Han kunne måske bruge udtrykket omsorgsperson.
Min klient har boet sammen med miss Reynolds og fungeret som far.
Sam opfatter ham som sin far.
For klarheds skyld bør mr. Whittaker kaldes omsorgsperson i denne sag.
Tak, høje dommer.
Mr. Whittaker, boede De sammen med en Eric Walker i fem år?
Ja.
- Hvilket forhold havde I? - Protest.
- Afvist. - Vi var sammen.
Afsoner Eric Walker fem år for besiddelse af narkotika?
Jeg har ikke set ham i syv år. Det har intet med sagen at gøre.
Besøgte De den 8. oktober sidste år en natklub i Santa Monica -
- ved navn Sit and Spin?
- Det kan jeg ikke huske. - Det er en bøssebar, ikke?
- Det bemærkede jeg ikke. - Bemærkede De stofmisbrug?
Er De medlem af militante bøsseforeninger?
Jeg delte mad ud til aidspatienter.
- Forstår Sam, at De er bøsse? - Nej.
- Har De prøvet at forklare det? - Nej, han er seks år gammel.
Han spurgte engang, hvorfor vi ikke sov sammen. Jeg sagde, hun snorker.
Har Sam set Dem dyrke oralsex med en anden mand?
- Protest. - Hold op!
De må vist hellere konferere med Deres klient.
- Vil du vinde? - Du behøver ikke svine ham til.
Denne sag handler ikke om min klients seksuelle baggrund.
Det handler om, hvorvidt man ville tildele ham fælles forældremyndighed.
Vil De høre om min karakter? Så skal jeg fortælle Dem det.
Jeg er en deltagende far.
- Omsorgsperson. - Far!
Jeg er far til en dreng, som jeg elsker over alt på jorden.
Jeg har boet sammen med en kvinde, som var min bedste ven.
Jeg er også homoseksuel. Det er, hvem jeg er.
- Hvad gør det mig til? - En hykler?
- Protest. - Jeg trækker bemærkningen tilbage.
Klokken er mange. Vi holder pause til mandag morgen.
Miss Reynolds, De skal lade mr. Whittaker se Sam på søndag.
Jeg er ligeglad. De skal udsende mindst tre singler mere.
Vi må droppe albummet. Hvor mange penge har vi brugt på de fyre?
Jeg er da ligeglad.
Undskyld?
Jeg ringer senere.
Du kan nok ikke huske mig. Det håber jeg i hvert fald ikke.
- Jeg kan godt huske dig. - Vi skal tale om noget vigtigt.
Bare rolig, jeg laver ikke en scene.
Så I hinanden igen, efter du og Abbie gik fra hinanden?
- Måske en sidste gang? - Hvad vedkommer det dig?
- Han hedder Sam. - Hvad?
Han er lige fyldt seks år.
- Det er løgn. - Han har din hage.
- Tænk, at jeg ikke har set det før. - Er hun ude efter penge?
Hun regner med, at du ikke er interesseret.
- Hvad har det med mig at gøre? - Jeg har brug for din hjælp.
Sam!
Pas på!
Kom så.
Dejligt, du kunne komme, Kevin. Sam, hils på min gamle ven Kevin.
- Hej. - Sig pænt goddag.
Det er dejligt at møde dig.
Sam, det er et godt navn.
Der er masser af japanere.
Passer det, eller laver du sjov? Passer det med tidevandsbølgen?
- Han kalder dig far. - Jeg har været hans far altid.
- Hvad har det med mig at gøre? - Jeg har brug for din hjælp.
Du skal søge fælles forældremyndighed.
Abbie skal giftes og vil flytte til New York med Sam.
- Jeg kan ikke forhindre det. - Jeg kan ikke blande mig.
Jeg skal nok betale alle omkostningerne.
Når du får fælles forældremyndighed, skal jeg nok tage ansvar for ham.
- Det kan jeg ikke gå med til. - Hej, far.
Vil du ikke nok hjælpe mig? Vil du ikke nok?
Det er vanvittigt. Jeg kan ikke hjælpe dig. Beklager.
Har nogen noget at tilføje, inden jeg afsiger min kendelse?
Det har jeg, høje dommer.
Jeg har tænkt på blod hele livet. Bekymret mig om blod.
Og blod ...
Det er ligesom lort. Vi er alle sammen fulde af det.
Det kan være godt eller dårligt, men det afgør ikke, hvem vi er.
At være en rigtig forælder kræver mere end dna.
Ingen kan give dig det eller tage det fra dig.
Jeg har gjort mig fortjent til at være Sams far.
Uanset hvad De afgør, så vil Sam være min søn for evigt.
Mr. Whittaker, jeg ved, hvor tæt De er knyttet til barnet, -
- og at De har været en eksemplarisk forælder.
Jeg mener personligt, at kærlighed og omsorg bør belønnes.
Men jeg skal dømme i henhold til Californiens love.
Jeg har intet andet valg -
- end at give Sams mor, Abbie Reynolds, fuld forældremyndighed.
Klarer du den, skat?
Må jeg komme nærmere, høje dommer?
Min klient har en interesse i sagen.
- Kevin Lassiter. - Jeg er Sams biologiske far.
- De kommer lidt sent. - Abbie har aldrig fortalt mig det.
- Er det rigtigt, miss Reynolds? - Ja.
Mr. Lassiter har et godt arbejde og en stor familie i området.
Søger De fælles forældremyndighed, mr. Lassiter?
Jeg vil gerne have tid til at finde ud af det. Jeg vil lære ham at kende.
Vil advokaterne komme nærmere?
- Hvorfor har du ikke sagt noget? - Jeg må selv finde ud af det her.
- Vi kan ... - Det har intet med dig at gøre.
Jeg er bare ærlig.
I lyset af den seneste udvikling vil jeg ikke afsige en kendelse, -
- før der er udført en omsorgsundersøgelse.
Vi mødes igen om fire måneder, den 15. november.
Miss Reynolds får midlertidig forældremyndighed, -
- men må ikke forlade Californien, før retten har afgjort sagen.
Det gør mig ondt. Jeg ved, det er svært.
- Dit dumme svin! - Jeg var nødt til det.
Var du nødt til at få ham ind i mit og Sams liv for evigt?
- Du gav mig intet valg. - Du havde et valg.
Det vil du aldrig kunne gøre om igen.
Det gør mig ondt, Robert.
- Hej, Robert. - Hej, Ben.
- Hvordan går det? - Jeg lader ham aldrig se mig.
Hør her. Jeg er ked af den måde, det hele ...
Du rejste ikke.
Jeg blev ikke partner og har forladt firmaet.
- Man gør det, man er nødt til. - Hvad med Kevin?
Vi har set ham én gang for flere måneder siden.
- Hvor er Sam? - Han og Abbie er til en samtale.
- Hvad har han gjort? - Han har svært ved at læse.
Han vender bogen på hovedet og synes, hans udgave er bedre.
- Far! - Sam, kom tilbage!
- Far! - Kom her!
- Ind i bilen. - Far! Far!
Hør her, det er for tidligt.
Måske en dag ...
Vindue.
Vi dummede os virkelig, hvad?
- Hvordan har Sam det? - Han har det fint.
Han savner dig.
Jeg savner dig.
Jeg savner os.
Spis aftensmad med din far.
- Far! - Sam!
- Hvordan har du det? - Fint. Men ikke flere fædre, okay?
Kom med ham efter aftensmaden.
- Hvad vil du have til aftensmad? - Vi får roastbeef om torsdagen.
Du har ret. Det gør vi.
- Jeg elsker dig, Sam. - Jeg elsker dig, far.
Oversættelse: Louise Munk Alminde Scandinavian Text Service 2019